pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม โชว์ลีลาลงช่วยไกล่เกลี่ยหนี้ กยศ. ด้วยตัวเองสำเร็จ วอนลูกหนี้เข้าร่วมงานมหกรรมไกล่เกลี่ย
วันศุกร์ที่ 25 กุมภาพันธ์ 2565
รัฐมนตรีว่าการกระทรวงยุติธรรม โชว์ลีลาลงช่วยไกล่เกลี่ยหนี้ กยศ. ด้วยตัวเองสําเร็จ วอนลูกหนี้เข้าร่วมงานมหกรรมไกล่เกลี่ย
รัฐมนตรีว่าการกระทรวงยุติธรรม โชว์ลีลาลงช่วยไกล่เกลี่ยหนี้ กยศ. ด้วยตัวเองสําเร็จ วอนลูกหนี้เข้าร่วมงานมหกรรมไกล่เกลี่ย ชี้ยังมีเวลาอีกวันได้สิทธิพิเศษเยอะจบเรื่องเร็วไม่ต้องรอนาน ใครไม่มาถือว่าเสียโอกาส
นายสมศักดิ์ เทพสุทิน รัฐมนตรีว่าการกระทรวงยุติธรรมให้สัมภาษณ์ภายหลังการเปิดงานมหกรรมไกล่เกลี่ยหนี้สินครัวเรือน ครั้งที่ 1 กรุงเทพมหานครและปริมณฑล ว่า การจัดงานในครั้งนี้จะมี 2 วัน คือ 25 และ 26 ก.พ. ซึ่งตนอยากให้คนมาร่วมงานกันเยอะๆ หากใครมาไม่ทันวันนี้ พรุ่งนี้ (26 ก.พ.) ก็ยังสามารถมาร่วมงานได้อยู่ โดยงานนี้มีสิทธิพิเศษต่างๆมากมายที่ไม่สามารถหาได้ในช่วงปกติ และจะทําเรื่องไกล่เกลี่ยได้เร็ววันเดียวจบ ไม่ต้องรอนาน ถ้าใครไม่มาถือว่าเสียโอกาสมาก เพราะถ้ามาจะมีโอกาสต่อรองลดดอกเบี้ย ลดเงินต้น และค่าปรับต่างๆกับสถาบันการเงินได้โดยตรง ถ้าหมดงานครั้งนี้ท่านยังสามารถไปที่ศูนย์ไกล่เกลี่ยข้อพิพาทภาคประชาชน ซึ่งมีครอบคลุมทั้ง 180 แขวงทั่วกรุงเทพฯ แต่จะไม่ได้สิทธิพิเศษเท่ากับในงานนี้ กระทรวงยุติธรรมมีหน้าที่เกี่ยวกับกฎหมายไกล่เกลี่ยทั้งก่อนฟ้องและหลังฟ้อง คนที่เป็นหนี้ก่อนฟ้องสามารถไกล่เกลี่ยจบเรื่องที่งานนี้ได้ ไม่ต้องถูกขึ้นศาล ส่วนคนที่ถูกฟ้องแล้วก็จะไกล่เกลี่ยไม่ให้ถูกยึดทรัพย์
"หากใครไม่มาผมจะเสียใจมาก ขอให้รีบมายังทันอยู่ และเราจะขับเคลื่อนไปยังจังหวัดอื่นๆทั่วประเทศ เรามีหลายช่องทางในการไกล่เกลี่ย แต่บางกรณีต้องคุยกันด้วยเหตุผล เราจึงจัดงานนี้ขึ้นมาเพื่อให้เจ้าหนี้กับลูกหนี้คุยกัน หากมีเหตุผลดี เจ้าหนี้เขาก็ลดให้เยอะ แต่หากใครไม่มาเราก็ไม่รู้จะช่วยได้ยังไง" นายสมศักดิ์ กล่าว
ผู้สื่อข่าวรายงานว่า นายสมศักดิ์ ได้ร่วมไกล่เกลี้ยหนี้ กยศ. ด้วยตนเอง เนื่องจากมีใบรับรองจากการอบรมผู้ไกล่เกลี่ย โดย น.ส.กมลรัตน์ ชูเดช เป็นหนี้มาเป็นระยะเวลาหลายปี รวมทั้งเงินต้น และเบี้ยปรับเป็นเงินทั้งหมด 360,000 บาท ผลการเจรจราปรากฏว่า กยศ. ให้สิทธิพิเศษลดเบี้ยปรับให้ 30 % และลดหนี้เงินต้นเหลือ 30,000 บาท ผ่อนเหลือเดือนละ 400 บาทเท่านั้น เเต่เจ้าตัวขอผ่อนเเบบเดิม คือ เดือนละ 2,000 บาท ซึ่งใช้เวลา 15 เดือนก็หมดหนี้ และหากรายได้ดีก็จะผ่อนมากกว่านี้ให้หนี้หมดไว ซึ่งเจ้าตัวยอมรับว่าดีใจมากที่มาร่วมโครงการนี้ จากนี้มั่นใจว่าจะปลดหนี้ที่เหลือให้หมดได้สําเร็จ
รัฐบาลไทย-ข่าวทำเนียบรัฐบาล-รัชดาฯ เผย ราชบัณฑิตยสภา ปรับชื่อเมืองหลวง เพื่อใช้เป็นมาตรฐานทางราชการ เท่านั้น จะใช้ Krung Thep Maha Nakhon หรือ Bangkok ก็ได้
วันพุธที่ 16 กุมภาพันธ์ 2565
รัชดาฯ เผย  ราชบัณฑิตยสภา ปรับชื่อเมืองหลวง เพื่อใช้เป็นมาตรฐานทางราชการ เท่านั้น จะใช้ Krung Thep Maha Nakhon หรือ Bangkok ก็ได้
รัชดาฯ เผย  ราชบัณฑิตยสภา ปรับชื่อเมืองหลวง เพื่อใช้เป็นมาตรฐานทางราชการ เท่านั้น จะใช้ Krung Thep Maha Nakhon หรือ Bangkok ก็ได้
วันที่ 16 กุมภาพันธ์ 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ชี้แจงเรื่องที่ครม.รับทราบการปรับปรุงแก้ไขการเรียกชื่อทับศัพท์ของชื่อเมืองหลวง ในหลายประเทศตามที่ราชบัณฑิตยสภาเสนอ
สําหรับประเทศไทย เป็นการปรับเพียงเครื่องหมายเพียงเล็กน้อย จากเดิมที่ราชบัณฑิตฯ กําหนดไว้ เรื่องการทับศัพท์ภาษาอังกฤษ ที่คําว่า Bangkok จะอยู่หลังเครื่องหมาย อัฒภาค “Krung Thep Maha Nakhon; Bangkok กทม.” เป็น “Krung Thep Maha Nakhon (Bangkok) กทม.” โดยเก็บชื่อเดิมไว้ในวงเล็บ  ทั้งนี้เพื่อใช้เป็นมาตรฐานของทางราชการ เท่านั้นเอง
ทั้งนี้ ราชบัณฑิตยสภา ยืนยันแล้วว่า “กรุงเทพ มหานคร”ใช้ได้ทั้ง “Krung Thep Maha Nakhon”​และ“Bangkok”
.................
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 14 – 20 มกราคม 2565
วันศุกร์ที่ 21 มกราคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 14 – 20 มกราคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 14 – 20 มกราคม 2565 พบการกระทําผิด จํานวน 708 คดี คิดเป็นเงินค่าปรับ 12.93 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 14 –20 มกราคม 2565) พบว่ามีการกระทําผิด จํานวน 708 คดี คิดเป็นเงินค่าปรับ 12.93 ล้านบาท โดยแยกเป็น สุรา จํานวน 371 คดี ค่าปรับ 4.47 ล้านบาท ยาสูบ จํานวน 256 คดี ค่าปรับ 5.92 ล้านบาท ไพ่ จํานวน 16 คดี ค่าปรับ 0.10 ล้านบาท น้ํามันและผลิตภัณฑ์น้ํามัน จํานวน 18 คดี ค่าปรับ 0.30 ล้านบาท น้ําหอม จํานวน 4 คดี ค่าปรับ 0.22 ล้านบาท รถจักรยานยนต์ จํานวน 25 คดี ค่าปรับ 0.82 ล้านบาท และสินค้าอื่น ๆ จํานวน 18 คดี ค่าปรับ 1.10 ล้านบาท โดยมีของกลางแยกเป็นน้ําสุรา จํานวน 2,928.035 ลิตร ยาสูบ จํานวน 15,611 ซอง ไพ่ จํานวน 406 สํารับ น้ํามันและผลิตภัณฑ์น้ํามัน จํานวน 3,920.000 ลิตร น้ําหอม จํานวน 1,092 ขวด รถจักรยานยนต์ จํานวน 29 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 20 มกราคม 2565 พบว่ามีการกระทําผิด จํานวน 8,488 คดี คิดเป็นเงินค่าปรับ 166.95 ล้านบาท โดยแยกเป็น สุรา จํานวน 4,430 คดี ค่าปรับ 39.25 ล้านบาท ยาสูบ จํานวน 3,070 คดี ค่าปรับ 86.10 ล้านบาท ไพ่ จํานวน 133 คดี ค่าปรับ 1.51 ล้านบาท น้ํามันและผลิตภัณฑ์น้ํามัน จํานวน 207 คดี ค่าปรับ 15.02 ล้านบาท น้ําหอม จํานวน 43 คดี ค่าปรับ 1.74 ล้านบาท รถจักรยานยนต์ จํานวน 426 คดี ค่าปรับ จํานวน 9.85 ล้านบาท และสินค้าอื่น ๆ จํานวน 179 คดี ค่าปรับ 13.48 ล้านบาท โดยมีของกลางแยกเป็นน้ําสุรา จํานวน 57,758.740 ลิตร ยาสูบ จํานวน 1,717,363 ซอง ไพ่ จํานวน 6,615 สํารับ น้ํามันและผลิตภัณฑ์น้ํามัน จํานวน 461,838.000 ลิตร น้ําหอม จํานวน 67,434 ขวด รถจักรยานยนต์ จํานวน 513 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/759-2565-14-20-2565-3
รัฐบาลไทย-ข่าวทำเนียบรัฐบาล-จังหวัดชายแดนใต้ยังไม่พบโอไมครอน เปิดด่านไทย-มาเลย์หรือไม่ รอมติศบค. คาด 13 ธ.ค.
วันอาทิตย์ที่ 5 ธันวาคม 2564
จังหวัดชายแดนใต้ยังไม่พบโอไมครอน เปิดด่านไทย-มาเลย์หรือไม่ รอมติศบค. คาด 13 ธ.ค.
จังหวัดชายแดนใต้ยังไม่พบโอไมครอน เปิดด่านไทย-มาเลย์หรือไม่ รอมติศบค. คาด 13 ธ.ค.
วันที่ 5 ธ.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากกรณีที่ประเทศมาเลเซียพบการติดเชื้อโควิด-19 สายพันธุ์โอไมครอน ในนักศึกษาที่เดินทางกลับจากแอฟริกาใต้ ขณะนี้ทางการมาเลเซียแจ้งว่า ยังไม่มีเหตุที่น่ากังวล เนื่องจากบุคคลดังกล่าวได้รับการกักตัวทันทีที่เดินทางถึงมาเลเซียและได้ทําการติดตามผู้สัมผัสใกล้ชิด รวมถึงทําการตรวจหาเชื้อกับบุคคลที่มีความเสี่ยงแล้ว สําหรับสถานการณ์ในพื้นที่จังหวัดชายแดนใต้ ผู้ตรวจราชการกระทรวงสาธารณสุขเขตสุขภาพที่ 12 (สงขลา สตูล ตรัง พัทลุง ปัตตานี ยะลา และนราธิวาส) ได้รายงานว่า ขณะนี้ยังไม่พบสายพันธุ์โอไมครอน ขอให้ประชาชนอย่าตระหนก ทางกระทรวงสาธารณสุขมีระบบการตรวจหาเชื้อและส่งไปถอดรหัสพันธุกรรมหาสายพันธุ์ที่ศูนย์วิทยาศาสตร์การแพทย์ที่ 12 สงขลา โดยจะดําเนินการสุ่มตรวจใน 4 กรณี คือ 1.หากพบการลักลอบเข้ามาแล้วติดเชื้อ 2.สุ่มจากการติดเชื้อในคลัสเตอร์ชุมชน 3.กลุ่มบุคลากรทางการแพทย์ และ 4.ตรวจหาสายพันธุ์จากผู้ติดเชื้อที่เสียชีวิต โดยที่ผ่านมาได้มีการส่งตรวจหาสายพันธุ์ประมาณ 1,000 ตัวอย่างต่อเดือน
ขณะที่ มีข้อเรียกร้องของกลุ่มสมาชิกสภาผู้แทนราษฎรจังหวัดชายแดนใต้ให้มีการเปิดด่านชายแดนไทย-มาเลเซีย นางสาวรัชดา กล่าวว่า ในกรณีนี้ ได้รับทราบข้อมูลเบื้องต้นจาก ศบค.ส่วนหน้าว่า ขอรับข้อเสนอดังกล่าวมาพิจารณา ซึ่งความจริงในที่ประชุม ศบค.ครั้งที่ผ่านมา ได้เห็นชอบหลักการในเบื้องต้นแล้ว และให้ ศบค.ส่วนหน้าไปพิจารณาในรายละเอียดเพิ่มเติม อย่างไรก็ตาม หลังจากการประชุม ศบค.ครั้งนั้น ได้เริ่มพบการติดเชื้อโควิด-19 สายพันธุ์โอไมครอนในประเทศมาเลเซีย ทางศบค.ส่วนหน้า ได้ติดตามสถานการณ์อย่างใกล้ชิด และจะมีการหารือกันในสัปดาห์หน้านี้ เพื่อเสนอให้ ศบค.ชุดใหญ่พิจารณาในการประชุมครั้งหน้า ซึ่งคาดว่าจะมีขึ้นใน 13 ธ.ค.นี้
------------------------
รัฐบาลไทย-ข่าวทำเนียบรัฐบาล-สธ.รับมอบอุปกรณ์ทางการแพทย์ สู้ภัยโควิด 19 จากภาคเอกชนจีน
วันศุกร์ที่ 10 กันยายน 2564
สธ.รับมอบอุปกรณ์ทางการแพทย์ สู้ภัยโควิด 19 จากภาคเอกชนจีน
กระทรวงสาธารณสุข รับมอบอุปกรณ์ทางการแพทย์จากหน่วยงานภาคเอกชนจีน อาทิ เครื่องตรวจวัดอุณหภูมิแบบมือกด ชุด PPE และหน้ากากอนามัย เพื่อสนับสนุนการดําเนินงานสู้ภัยโควิด 19 ในโรงพยาบาลบุษราคัม และสถานพยาบาลในพื้นที่ต่างๆ
บ่ายวันนี้ (10 กันยายน 2564) ที่สํานักงานปลัดกระทรวงสาธารณสุข กระทรวงสาธารณสุข จ.นนทบุรี นายแพทย์ณรงค์ สายวงศ์ รองปลัดกระทรวงสาธารณสุข พร้อมด้วยคณะผู้บริหาร รับมอบอุปกรณ์ทางการแพทย์เพื่อสนับสนุนการดําเนินงานสู้ภัยโควิด 19 จากหน่วยงานภาคเอกชนจีน ได้แก่ เครื่องตรวจวัดอุณหภูมิ แบบมือกด จํานวน 400 ชิ้น จากสมาคมการค้าร่วม ไทย-เจ้อเจียง นําโดย นพ.เจษฎา โชคดํารงสุข อดีตปลัดกระทรวงสาธารณสุข, คุณQi Xiaoyun ประธานสมาคมฯ และคุณ Lou Chaotang รองประธานสมาคมฯ พร้อมรับมอบชุด PPE. จํานวน 400 ชุด จาก คุณ Bill Chen ประธานและผู้แทนการค้า บริษัท เอไอ ธิงค์ แธงค์ จํากัด และรับมอบหน้ากากอนามัย 40,000 ชิ้น จากบริษัท เวินโจ หลินตู้โน้การเมนท์
นายแพทย์ณรงค์กล่าวว่า ในนามกระทรวงสาธารณสุข ขอขอบคุณผู้มีจิตศรัทธาภาคเอกชนจีนซึ่งมีความสัมพันธ์และช่วยเหลือกันมาอย่างต่อเนื่อง โดยในวันนี้ได้นําอุปกรณ์ทางการแพทย์ ทั้งเครื่องตรวจวัดอุณหภูมิแบบมือกด ชุดPPE และหน้ากากอนามัย ซึ่งเป็นประโยชน์อย่างมากในการดูแลรักษาผู้ป่วยโควิด 19 และสร้างความมั่นใจ ความปลอดภัยให้กับบุคลากรทางการแพทย์ขณะปฏิบัติงานได้เป็นอย่างดี กระทรวงสาธารณสุขจะรีบดําเนินการจัดส่งให้โรงพยาบาลบุษราคัม ตามวัตถุประสงค์ของผู้บริจาคและส่งไปยังสถานพยาบาลในพื้นที่ต่างๆ เพื่อนําไปใช้ให้เกิดประโยชน์สูงสุดต่อไป
************************************** 10 กันยายน 2564
รัฐบาลไทย-ข่าวทำเนียบรัฐบาล-สธ. ปรับแจ้งเตือนภัย “โควิด” เป็นระดับ 2 ทั่วประเทศหลังสถานการณ์โควิดดีขึ้น
วันอาทิตย์ที่ 19 มิถุนายน 2565
สธ. ปรับแจ้งเตือนภัย “โควิด” เป็นระดับ 2 ทั่วประเทศหลังสถานการณ์โควิดดีขึ้น
.....
สธ. ปรับแจ้งเตือนภัย “โควิด” เป็นระดับ 2 ทั่วประเทศหลังสถานการณ์โควิดดีขึ้น
.
สถานการณ์โควิด-19 ของไทยมีแนวโน้มดีขึ้นอย่างชัดเจน ที่ประชุม ศบค. จึงปรับระดับพื้นที่สถานการณ์หรือพื้นที่สีทั่วราชอาณาจักรเป็นพื้นที่เฝ้าระวัง (สีเขียว) ทั้งประเทศ สอดคล้องกับกระทรวงสาธารณสุขได้ปรับคําแนะนําการเตือนภัยโควิดจากระดับ 3 เป็นระดับ 2 เช่นกัน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีมอบทุกกระทรวงเกี่ยวข้องดูแลค่าครองชีพประชาชนประคองการฟื้นตัวเศรษฐกิจ ล่าสุด บขส.ลดราคาตั๋วโดยสาร 20% สำหรับผู้ฉีดวัคซีนครบ 2 เข็ม ถึงสิ้นพ.ย.
วันอาทิตย์ที่ 7 พฤศจิกายน 2564
นายกรัฐมนตรีมอบทุกกระทรวงเกี่ยวข้องดูแลค่าครองชีพประชาชนประคองการฟื้นตัวเศรษฐกิจ ล่าสุด บขส.ลดราคาตั๋วโดยสาร 20% สําหรับผู้ฉีดวัคซีนครบ 2 เข็ม ถึงสิ้นพ.ย.
นายกรัฐมนตรีมอบทุกกระทรวงเกี่ยวข้องดูแลค่าครองชีพประชาชนประคองการฟื้นตัวเศรษฐกิจ ล่าสุด บขส.ลดราคาตั๋วโดยสาร 20% สําหรับผู้ฉีดวัคซีนครบ 2 เข็ม ช่วยลดภาระประชาชนพร้อมสนับสนุนการเพิ่มภูมิคุ้มกันโควิด-19 ถึงสิ้นพ.ย.
วันที่ 7 พ.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่สถานการณ์ราคาน้ํามันในตลาดโลกปรับตัวขึ้นต่อเนื่อง ราคาอาหารสดบางชนิดในท้องตลาดก็ปรับตัวเพิ่มขึ้น พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายทุกหน่วยงานที่เกี่ยวข้องกับการดูแลกลไกราคาสินค้าต่างๆ ให้พิจารณาดําเนินแนวทางเพื่อดูแลค่าครองชีพของประชาชนในระยะนี้ ดูแลความสามารถในการใช้จ่ายของประชาชนให้ต่อเนื่องในช่วงการฟื้นฟูเศรษฐกิจจากโควิด-19
อย่างไรก็ตามขณะนี้หลายหน่วยงานก็ได้ให้นโยบายหน่วยงานภายใต้การดูแลออกมาตรการเพื่อช่วยเหลือประชาชนแล้ว
โดยในส่วนของนายศักดิ์สยาม ชิดชอบ รมว.คมนาคม ได้ให้นโยบายหน่วยงานสังกัดกระทรวงคมนาคมหาแนวทางช่วยลดค่าใช้จ่ายให้กับประชาชนในช่วงที่ราน้ํามันสูงขึ้น ซึ่งล่าสุดบริษัท ขนส่ง จํากัด หรือ บขส. ได้ขยายเวลาโครงการ “บขส.วิถีใหม่ห่างไกล Covid-19 ฉีดวัคซีน 2 เข็ม ลด 20 %” จนถึงวันที่ 30 พ.ย. 2564
โดย บสข. จะให้ส่วนลด 20% สําหรับค่าโดยสาร (ไม่รวมค่าธรรมเนียม) ให้กับผู้ใช้บริการที่ได้ฉีดวัคซีนป้องกันโควิด-19 ครบ 2 เข็ม และเข้าร่วมโครงการคนละครึ่ง โดยผู้ใช้บริการสามารถชําระค่าโดยสาร บขส. ผ่าน แอปพลิเคชันเป๋าตังได้ที่ช่องจําหน่ายตั๋วของ บขส. ทั่วประเทศ แต่สิทธิ์ดังกล่าวไม่สามารถใช้กับการจองตั๋วล่วงหน้าได้
“นายกรัฐมนตรีติดตามประเด็นที่จะกระทบต่อค่าครองชีพของประชาชนอยู่ตลอด ท่านมีข้อห่วงใยเพราะขณะนี้เศรฐกิจเพิ่งอยู่ในช่วงเริ่มฟื้นฟูจากโควิด-19 ซึ่งรัฐบาลกําลังดําเนินหลายมาตรการคู่ขนาน ทั้งการทยอยเปิดประเทศรับนักท่องเที่ยวด้วยแนวทางที่รัดกุม การมีมาตรการช่วยแบ่งเบาค่าครองชีพ กระตุ้นการท่องเที่ยว และการให้หน่วยงานไม่ว่าจะเป็นกระทรวงพาณิชย์ คมนาคม เกษตรฯ พลังงาน และหน่วยงานที่เกี่ยวข้องร่วมดูแลกลไกตลาดให้สมดุลระหว่างการดูแลประชาชน กับภาระของผู้ประกอบการ ให้ทุกส่วนของเศรษฐกิจฟื้นตัวไปด้วยกันได้” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รมว.เฮ้ง ปลื้ม เว็บ “ไทยมีงานทำ” ตอบโจทย์คนหางาน แห่ใช้บริการกว่า 3.9 แสนคน
วันเสาร์ที่ 16 ตุลาคม 2564
รมว.เฮ้ง ปลื้ม เว็บ “ไทยมีงานทํา” ตอบโจทย์คนหางาน แห่ใช้บริการกว่า 3.9 แสนคน
กระทรวงแรงงาน แนะประชาชนหางาน เว็บไซต์ ไทยมีงานทํา.doe.go.th และผ่านแอปฯ “ไทยมีงานทํา”  และที่รวบรวมตําแหน่งงานครอบคลุมทั้งภาครัฐ เอกชน และตําแหน่งงานจากบริษัทจัดหางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน ยกระดับการให้บริการจัดหางาน และจ้างงาน ผ่านระบบออนไลน์ บนแพลตฟอร์ม “ไทยมีงานทํา” เว็บหางานและหลักสูตรฝึกอบรมที่ประชาชนสามารถเข้าถึงตําแหน่งงานที่สนใจและเหมาะสมกับตนเอง หลักสูตรฝึกอบรมเพื่อพัฒนาทักษะและเพิ่มโอกาสการมีงานทํา โดยเป็นช่องทางรองรับความต้องการจ้างงานทั้งจากภาครัฐและภาคเอกชน ซึ่งพร้อมให้บริการทั้ง Web Application และ Mobile Application
“พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน กําชับกระทรวงแรงงานบูรณาการร่วมกับทุกฝ่าย เพื่อแก้ปัญหาการว่างงาน ดูแลให้คนหางานเข้าถึงการจ้างงานที่สะดวกรวดเร็ว ส่งเสริมให้คนไทยมีงานทํา เพื่อมีรายได้เลี้ยงดูตนเองและครอบครัว ซึ่งผมได้สํารวจและเตรียมตําแหน่งงานไว้แล้ว 222,871 อัตราจากทั่วประเทศ ส่วนใหญ่อยู่ในอุตสาหกรรมการผลิต ก่อสร้าง อุปกรณ์การแพทย์ แต่ภายหลังจากเปิดประเทศในวันที่ 1 พ.ย. 64 ทิศทางการจ้างงานในภาคการท่องเที่ยว การบริการและโรงแรม รวมทั้งภาคความบันเทิงจะปรับตัวในทิศทางที่ดีขึ้น ซึ่งทั้งคนหางานที่ต้องการสมัครงาน และนายจ้างที่ต้องการประกาศรับสมัครงาน สามารถใช้บริการจัดหางานออนไลน์กับกระทรวงแรงงานได้ที่เว็บไซต์ ไทยมีงานทํา.doe.go.th หรือ Application “ไทยมีงานทํา” ที่รวบรวมตําแหน่งงานไว้มากที่สุด และพร้อมให้บริการโดยไม่มีค่าใช้จ่าย โดยตั้งแต่เดือนตุลาคม 2563 – กันยายน 2564 มีผู้สมัครงานมาใช้บริการ จํานวน 396,275 คน บรรจุงานแล้ว 283,202 คน และยังมีตําแหน่งงานว่างรองรับคนหางานอีก 222,871 อัตรา” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า แพลตฟอร์ม “ไทยมีงานทํา” ได้อัพเดตและรวบรวมข้อมูลการจ้างงานจากภาครัฐที่เชื่อมโยงข้อมูลจากสํานักงาน ก.พ. โดยมีตําแหน่งงานจากหน่วยงานราชการกว่า 300 หน่วยงาน ตําแหน่งงานภาคเอกชน และบริษัทจัดหางานชั้นนํา อาทิ บริษัท จัดหางาน จ๊อบบีเคเค ดอท คอม จํากัด บริษัท จัดหางานจ็อบท็อปกัน จํากัด บริษัท จัดหางาน อเด็คโก้ (ประเทศไทย) จํากัด บริษัท จัดหางาน แมนพาวเวอร์ โปรเฟสชั่นแนล แอนด์ เอ็กเซ็กคูทีฟ จํากัด และบริษัท จัดหางาน เพอร์ซอลเคลลี่ เอชอาร์ เซอร์วิสเซส (ประเทศไทย) จํากัด และ หลักสูตรการฝึกอบรมต่างๆ ให้บริการประชาชนแบบออนไลน์โดยไม่เสียค่าใช้จ่าย ซึ่งจะช่วยให้เข้าถึงตําแหน่งงานได้มากขึ้น นอกจากคนหางานจะสามารถค้นหาข้อมูลตําแหน่งงานที่เหมาะสมกับตัวเองมากที่สุด โดย Matching ตําแหน่งงานตามพื้นที่ และ ภูมิลําเนา การจับคู่ตําแหน่งงานจากความรู้ ความสามารถ และทักษะที่มีอยู่แล้ว ยังมีการให้บริการประกาศรับสมัครงานสําหรับนายจ้าง สถานประกอบการ โดยลงทะเบียนนายจ้าง เพื่อประกาศตําแหน่งงาน และคัดลอกรายชื่อผู้หางาน
ทั้งนี้ คนหางาน ผู้ว่างงาน ผู้ได้รับผลกระทบจากสถานการณ์การแพร่ระบาดของโรคโควิด -19 ผู้ที่ต้องการมีงานทํา และนายจ้าง สถานประกอบการ หากมีข้อสงสัยสามารถสอบถามเพิ่มเติมได้ที่ สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการกองทุนยุติธรรม ครั้งที่ ๕/๒๕๖๔ ผ่านระบบการประชุมทางไกล (Video Conference)
วันศุกร์ที่ 23 กรกฎาคม 2564
กระทรวงยุติธรรม ประชุมคณะกรรมการกองทุนยุติธรรม ครั้งที่ ๕/๒๕๖๔ ผ่านระบบการประชุมทางไกล (Video Conference)
กระทรวงยุติธรรม ประชุมคณะกรรมการกองทุนยุติธรรม ครั้งที่ ๕/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๒๓ กรกฎาคม ๒๕๖๔ เวลา ๑๔.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๕/๒๕๖๔ ผ่านระบบการประชุมทางไกล (Video Conference) โดยมี นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายวัลลภ นาคบัว รองปลัดกระทรวงยุติธรรม นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม และคณะกรรมการฯ เข้าร่วมฯ
โดยที่ประชุมได้รายงานผลการดําเนินงานตามบันทึกข้อตกลงการประเมินของกองทุนยุติธรรม ประจําปีบัญชี ๒๕๖๔ รายงานผลการช่วยเหลือเยียวยาแก่ผู้เสียหายและจําเลยในคดีอาญาของสํานักงานช่วยเหลือทางการเงินแก่ผู้เสียหายและจําเลยในคดีอาญา และรายงานความคืบหน้าด้านคดี
ทั้งนี้ คณะกรรมการได้หารือร่วมกันในการใช้หนังสือรับรองการชําระเงินของกองทุนยุติธรรมในรูปแบบอิเล็กทรอนิกส์ และประเด็นที่เกี่ยวข้องกับกองทุนยุติธรรมในรายงานผลการประเมินสถานการณ์ด้านสิทธิมนุษยชนของประเทศไทย ประจําปี ๒๕๖๓
นอกจากนี้ ที่ประชุมได้พิจารณาแผนใช้จ่ายงบประมาณ ประจําปีงบประมาณ พ.ศ. ๒๕๖๕ (ทบทวนตามมติที่ประชุมคณะกรรมการกองทุนยุติธรรม ครั้งที่ ๔/๒๕๖๔) การขออนุมัติเปลี่ยนแปลงรายการในแผนใช้จ่ายงบประมาณ ประจําปีงบประมาณ พ.ศ. ๒๕๖๔ รวมทั้งการพิจารณา (ร่าง) คําสั่งคณะกรรมการกองทุนยุติธรรม เรื่อง แต่งตั้งคณะอนุกรรมการบริหารความเสี่ยงกองทุนยุติธรรม และการแก้ไขสัญญาจ้างทนายความในชั้นบังคับคดี
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 60-7/2565
วันจันทร์ที่ 25 กรกฎาคม 2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 60-7/2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 60-7/2565
วันนี้ (25 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 60-7/2565 โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม ผู้แทนจากกระทรวงการคลัง และผู้ที่เกี่ยวข้อง เข้าร่วมประชุมผ่านระบบออนไลน์ Zoom Meeting ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ ทอท. กระทรวงคมนาคม คว้าใบรับรองสนามบินเพื่อสิ่งแวดล้อม ประจำปี 2564
วันอังคารที่ 9 พฤศจิกายน 2564
ท่าอากาศยานสุวรรณภูมิ ทอท. กระทรวงคมนาคม คว้าใบรับรองสนามบินเพื่อสิ่งแวดล้อม ประจําปี 2564
...
บริษัท ท่าอากาศยานไทย จํากัด (มหาชน) (ทอท.) กระทรวงคมนาคม โดยท่าอากาศยานสุวรรณภูมิ (ทสภ.) ได้รับการประกาศให้เป็นสนามบินที่เป็นมิตรกับสิ่งแวดล้อม (Green Airport) ในระดับดีมาก ประจําปี 2564 จากคณะกรรมการตรวจประเมินสนามบินที่เป็นมิตรกับสิ่งแวดล้อมของกรมส่งเสริมคุณภาพสิ่งแวดล้อม ในฐานะผู้ประกอบการท่าอากาศยานที่มีศักยภาพบริหารจัดการสิ่งแวดล้อมได้อย่างยอดเยี่ยม ควบคู่ไปกับการส่งเสริมการเดินทางและการท่องเที่ยวที่เป็นมิตรกับสิ่งแวดล้อม นําไปสู่แผนพัฒนาอุตสาหกรรมทางการบินอย่างยั่งยืน โดยมีจุดเด่นด้านการออกแบบอาคารผู้โดยสารเพื่ออนุรักษ์พลังงาน การจัดการด้านสิ่งแวดล้อมและพลังงานอย่างต่อเนื่อง การรวบรวม จัดการ และวิเคราะห์ข้อมูลด้านสิ่งแวดล้อม ตลอดจนการนําเทคโนโลยีนวัตกรรมใหม่เข้ามาใช้เพื่อส่งเสริมการแก้ไขปัญหาอย่างเป็นรูปธรรม
ทั้งนี้ AOT ดําเนินกิจกรรมด้านความรับผิดชอบต่อสังคมและสิ่งแวดล้อม ให้ความสําคัญกับการแก้ไขปัญหาการเปลี่ยนแปลงสภาพภูมิอากาศและลดการปล่อยก๊าซเรือนกระจกในภาคการขนส่ง สอดรับกับยุทธศาสตร์ชาติด้านเศรษฐกิจสีเขียว (BCG) ภายใต้แนวคิดการเป็นสนามบินที่เป็นพลเมืองที่ดีของสังคม และเป็นเพื่อนบ้านที่ดีของชุมชน (Corporate Citizenship Airport)
รัฐบาลไทย-ข่าวทำเนียบรัฐบาล-“อลงกรณ์” ระดมทีมกรมชลประทานและจังหวัดเพชรบุรีเร่งรับมือสถานการณ์น้ำท่วม
วันพุธที่ 10 พฤศจิกายน 2564
“อลงกรณ์” ระดมทีมกรมชลประทานและจังหวัดเพชรบุรีเร่งรับมือสถานการณ์น้ําท่วม
“อลงกรณ์” ระดมทีมกรมชลประทานและจังหวัดเพชรบุรีเร่งรับมือสถานการณ์น้ําท่วม
เมื่อวันที่ 9 พ.ย. 64 นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมรับมือสถานการณ์น้ําท่วมที่โครงการชลประทานเขื่อนเพชรหลังจากฝนตกหนักที่เพชรบุรีเมื่อคืนที่ผ่านมา ร่วมกับนายทวีศักดิ์ ธนเดโชพล รองอธิบดีกรมชลประทาน นายณัฐวุฒิ เพ็ชรพรหมศร รองผู้ว่าราชการจังหวัดเพชรบุรี นายสันต์ จรเจริญ ผู้อํานวยการโครงการส่งน้ําและบํารุงรักษาเพชรบุรี นายสมเกียรติ แจ่มจันทร์ ผู้อํานวยการโครงการชลประทานเพชรบุรี ตัวแทนเทศบาลเมืองเพชรบุรี รักษาการผอ.สํานักชลประทานที่ 14 และหน่วยงานที่เกี่ยวข้อง
นายอลงกรณ์กล่าวภายหลังการประชุมว่า จากสถานการณ์ฝนตกหนักเหนืออ่างเก็บน้ําและใต้อ่างเก็บน้ําทั้ง 3 แห่ง คือ แก่งกระจาน แม่ประจันต์ และห้วยผากเมื่อวานนี้ ทําให้มีมวลน้ําจากลุ่มน้ําทั้ง 3 ไหลลงมาที่เชี่ยนเพชรจํานวนมาก ที่ประชุมจึงกําหนดแผนการระบายน้ําในคลองชลประทานหลัก 4 สายและแม่น้ําเพชรบุรีอย่างเป็นระบบให้มีผลกระทบต่อประชาชนและขุมชน 2 ฝั่งแม่น้ําเพชรบุรีน้อยที่สุดพร้อมกับแจ้งเตือนล่วงหน้าให้ประชาชนริมฝั่งแม่น้ําและในพื้นที่ลุ่มต่ํายกของขึ้นที่สูงระมัดระวังเรื่องไฟฟ้าและย้ายสัตว์เลี้ยงไปไว้ในที่ปลอดภัยพร้อมกับให้ท้องถิ่นเสริมแนวตลิ่งที่ต่ําป้องกันน้ําล้นฝั่ง ในส่วนกรมชลประทานได้ระดมเครื่องสูบน้ําเครื่องผลักดันน้ําและเครื่องจักรกลช่วยเหลือจังหวัดเพชรบุรีอย่างเต็มที่ตามข้อสั่งการของ ดร.เฉลิมชัย ศรีอ่อน รัฐมนตรีเกษตรฯ และนายประพิศ จันทร์มา อธิบดีกรมชลประทาน
นอกจากนี้ยังได้ประสานพลเรือเอก ดร.สมัย ใจอินทร์ ขอการสนับสนุนเครื่องดันน้ําจากกองทัพเรือซึ่งส่งมาช่วยเพชรบุรีทุกครั้งที่ประสบภัยน้ําท่วมและขอการสนับสนุนกําลังพลและเครื่องจักรกลจาก พล.อ.ชัยชาญ ช้างมงคล รัฐมนตรีช่วยว่าการกระทรวงกลาโหมและอดีตสมาชิกสภาขับเคลื่อนการปฏิรูปประเทศโดยเพื่อช่วยป้องกันน้ําท่วมและช่วยระบายน้ําท่วมขังในพื้นที่ขุมชนเมืองและพื้นที่เกษตร
“น้ําท่วมครั้งนี้เป็นการท่วมแบบล้นตลิ่งและท่วมที่ลุ่มต่ําเฉพาะบางพื้นที่ในระยะสั้นไม่ได้ท่วมทั้งจังหวัดจึงไม่มีผลกระทบต่อการค้าธุรกิจ และการท่องเที่ยวในวงกว้างแต่อย่างใด ส่วนพื้นที่เกษตรที่ได้รับความเสียหายจะได้รับการดูแลช่วยเหลือเยียวยาจากทางราชการโดยเร็วต่อไป” นายอลงกรณ์ กล่าว
นายอลงกรณ์ยังชี้แจงกรณีอ่างเก็บน้ําห้วยกวางโจนแตกว่า เป็นอ่างขนาดเล็กอยู่ในพื้นที่ชายเขาตะวันตกในอําเภอหนองหญ้าปล้องความจุ 1.5 แสนคิวที่กรมชลประทานโอนให้ท้องถิ่นไปแล้วเกิดความเสียหายจากฝนที่ตกหนักมีน้ําท่วมหลายสิบหลังคาเรือนซึ่งทางจังหวัดได้เข้าไปช่วยเหลือในทันทีแล้วและสํานักงานชลประทานที่14ได้ส่งเครื่องจักรกลไปทําการซ่อมแซมตั้งแต่วันนี้
รัฐบาลไทย-ข่าวทำเนียบรัฐบาล-กรมเจ้าท่า ร่วมแถลงข่าวสถานการณ์และการดำเนินงานเกี่ยวกับอุทกภัยในภาคคมนาคม ของกรมเจ้าท่า
วันอังคารที่ 19 ตุลาคม 2564
กรมเจ้าท่า ร่วมแถลงข่าวสถานการณ์และการดําเนินงานเกี่ยวกับอุทกภัยในภาคคมนาคม ของกรมเจ้าท่า
...
วันอังคารที่ 19 ตุลาคม 2564 เวลา 11.00 น. นายพิทักษ์ วัฒนพงษ์พิศาล ผู้อํานวยการสํานักความปลอดภัยและสิ่งแวดล้อมทางน้ํา ร่วมแถลงข่าวเรื่อง “สถานการณ์ และการดําเนินงานเกี่ยวกับอุทกภัยในภาคคมนาคม” โดยมีนายพิศักดิ์ จิตวิริยะวศิน รองปลัดกระทรวงคมนาคม เป็นประธานในการแถลงข่าว ณ ห้องราชดําเนิน กระทรวงคมนาคม
นายพิทักษ์ วัฒนพงษ์พิศาล ผู้อํานวยการสํานักความปลอดภัยและสิ่งแวดล้อมทางน้ํา เปิดเผยว่า จากนโยบายและคําสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้หน่วยงานในสังกัดดําเนินการฟื้นฟู ปัญหาที่ได้รับผลกระทบจากอุทกภัยอย่างทันท่วงที นั้น
กรมเจ้าท่า กระทรวงคมนาคม ได้นํานโยบายของรัฐบาล และข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร. อธิรัฐ รัตนเศรษฐ รัฐมนตรีช่วยว่าการกระทรวงคมนาคม สู่การปฏิบัติอย่างต่อเนื่อง ในการเข้าให้ความช่วยเหลือประชาชนในพื้นที่ประสบภัยอย่างทันท่วงที พร้อมสั่งการให้หน่วยงานในพื้นที่ เตรียมความพร้อมในการรับมือ ช่วยเหลือและฟื้นฟู โดยในสัปดาห์ที่ผ่านมา สถานการณ์น้ําในพื้นที่ต่าง ๆ เริ่มมีแนวโน้มลดลงอย่างต่อเนื่อง อย่างไรก็ตามยังมีหลายพื้นที่ที่มีน้ําท่วมขัง และยังคงมีฝนตกหนักบางแห่งในภาคตะวันออกเฉียงเหนือตอนล่าง ภาคกลางตอนล่าง ภาคใต้ตอนบน และภาคตะวันออก ทําให้พี่น้องประชาชนในหลายพื้นที่ยังคงได้รับความเดือดร้อน
กรมเจ้าท่า กระทรวงคมนาคม ได้ระดมกําลังเจ้าหน้าที่ เรือท้องแบนพระราชทาน เรือตรวจการณ์ รถ และอุปกรณ์ให้ความช่วยเหลือประชาชนในพื้นที่จังหวัดที่ยังได้รับความเดือดร้อน ดังนี้
สํานักงานเจ้าท่าภูมิภาคที่ 7 และสํานักงานพัฒนาบํารุงรักษาทางน้ําที่ 8 เข้าช่วยเหลือพื้นที่จังหวัดขอนแก่น ยโสธร มหาสารคาม ร้อยเอ็ด - เจ้าหน้าที่ 14 นาย เรือตรวจการณ์ท้องแบน 3 ลํา เจ็ตสกี 2 ลํา รถบรรทุก 6 ล้อ 1 คัน รถยนต์ 3 คัน ถุงยังชีพ 5,474 ถุง อาหารกล่อง 1,930 กล่อง และน้ําดื่ม
2,144 ขวด
สํานักงานเจ้าท่าภูมิภาคที่ 2 และสํานักงานพัฒนาบํารุงรักษาทางน้ําที่ 1 เข้าช่วยเหลือพื้นที่จังหวัดอ่างทอง พระนครศรีอยุธยา สิงห์บุรี สระบุรี ลพบุรี ปทุมธานี เจ้าหน้าที่ 32 นาย เรือท้องแบนพระราชทาน 3 ลํา เรือท้องแบน 4 ลํา เจ็ตสกี 1 ลํา รถบรรทุกติดเครน 2 คัน รถยนต์ 3 คัน กระสอบทราย 500 ถุง
ถุงยังชีพ 1,240 ถุง อาหารกล่อง 800 กล่อง และน้ําดื่ม 17,148 ขวด โดยสํานักงานเจ้าท่าภูมิภาคที่ 6 และสํานักงานพัฒนาบํารุงรักษาทางน้ําที่ 5 เข้าช่วยเหลือพื้นที่จังหวัดตราด จันทบุรี เจ้าหน้าที่ 32 นาย เรือท้องแบนพระราชทาน 2 ลํา เรือท้องแบน 3 ลํา เจ็ตสกี 1 ลํา รถบรรทุกติดเครน 2 คัน รถยนต์ 3 คัน ถุงยังชีพ 100 ถุง อาหารกล่อง 600 กล่อง อาหารแห้ง 100 ชุด และน้ําดื่ม 25,440 ขวด
ทั้งนี้ กรมเจ้าท่า กระทรวงคมนาคม ได้เข้าช่วยเหลือพี่น้องประชาชนในพื้นที่จังหวัดต่าง ๆ ตั้งแต่วันที่ 12 กันยายน 2564 จนถึงปัจจุบัน รวมจัดตั้งศูนย์ช่วยเหลือ ฯ จํานวน 55 ศูนย์ ฯ เจ้าหน้าที่ 284 นาย เรือ 63 ลํา/761 เที่ยว รถ 75 คัน/255 เที่ยว ถุงยังชีพ 8,879 ถุง อาหารกล่อง 7,610 กล่องและน้ําดื่ม 77,881 ขวด ปัจจุบันยังคงเตรียมพร้อมในการสนับสนุนเรือในภารกิจช่วยเหลือผู้ประสบอุทกภัยในทุกมิติร่วมกับหน่วยงานในพื้นที่ และขอให้ประชาชนโปรดระมัดระวังในการเดินเรือในช่วงน้ําสูงกว่าปกติ ติดตามข่าวสารพยากรณ์อากาศ หากพบเห็นความไม่ปลอดภัยทางน้ํา สามารถโทรสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-เร่งขับเคลื่อนสร้างกลุ่มเกษตรทฤษฎีใหม่ตำบลต้นแบบ
วันพฤหัสบดีที่ 24 มิถุนายน 2564
เร่งขับเคลื่อนสร้างกลุ่มเกษตรทฤษฎีใหม่ตําบลต้นแบบ
กระทรวงเกษตรฯ เร่งขับเคลื่อนสร้างกลุ่มเกษตรทฤษฎีใหม่ตําบลต้นแบบ ภายใต้โครงการ 1 ตําบล 1 กลุ่มเกษตรทฤษฎีใหม่
นายอําพันธุ์เวฬุตันติรองปลัดกระทรวงเกษตรและสหกรณ์ในฐานะประธานคณะอนุกรรมการภายใต้โครงการ1ตําบล1กลุ่มเกษตรทฤษฎีใหม่ด้านการพัฒนาอาชีพและการตลาดเป็นประธานการประชุมชี้แจงแนวทางการดําเนินงานการส่งเสริมพัฒนาอาชีพและการตลาดโครงการ1ตําบล1กลุ่มเกษตรทฤษฎีใหม่ให้แก่คณะทํางานขับเคลื่อนโครงการฯระดับจังหวัดผ่านระบบทางไกลออนไลน์Application Zoomณห้องประชุมกระทรวงเกษตรและสหกรณ์โดยที่ประชุมได้ชี้แจงแนวทางการปฏิบัติงานส่งเสริมพัฒนาอาชีพและการตลาดเพื่อให้สามารถขับเคลื่อนการดําเนินงานโครงการให้เห็นผลเป็นรูปธรรมชัดเจน
ทั้งนี้ได้กําหนดเป้าหมายให้จังหวัดที่มีผู้เข้าร่วมโครงการทั้ง70จังหวัดต้องมีกลุ่มเกษตรทฤษฎีใหม่ตําบลต้นแบบอย่างน้อยจังหวัดละ1กลุ่มโดยกําหนดแนวทางการปฏิบัติงานส่งเสริมพัฒนาอาชีพและการตลาด8ขั้นตอนได้แก่1)การคัดเลือกและประเมินศักยภาพเกษตรกร2)ส่งเสริมการรวมกกลุ่มเกษตรทฤษฎีใหม่ตําบลต้นแบบจัดทําแผนพัฒนาและเพิ่มศักยภาพกลุ่ม3)จัดกระบวนการเรียนรู้ด้านการผลิตและการตลาด4)ส่งเสริมและสนับสนุนการผลิตตามแผนพัฒนากลุ่มฯ5)เตรียมความพร้อมด้านการตลาดของกลุ่มเกษตรทฤษฎีใหม่ตําบลต้นแบบ6)ส่งเสริมการจําหน่ายผลผลิตของกลุ่ม7)ผลักดันกลุ่มสู่วิสาหกิจชุมชนที่พึ่งตนเองได้และ8)พัฒนาเป็นแหล่งเรียนต้นแบบเกษตรทฤษฎีใหม่
นอกจากนี้ที่ประชุมยังได้ชี้แจงกลไกการทํางานที่มุ่งเน้นการบูรณาการภายในหน่วยงานของกระทรวงเกษตรและสหกรณ์โดยกําหนดหน่วยงานเจ้าภาพหลักในการประสานติดตามผลักดันและสนับสนุนการดําเนินงานกับคณะทํางานฯระดับจังหวัดและกําหนดห้วงเวลาในการดําเนินงานเพื่อให้เกิดประสิทธิภาพในการทํางานซึ่งจะทําให้โครงการ1ตําบล1กลุ่มเกษตรทฤษฎีใหม่ดําเนินการสําเร็จตามวัตถุประสงค์โครงการต่อไป
รัฐบาลไทย-ข่าวทำเนียบรัฐบาล-นายกฯ ลงนามแต่งตั้งคณะทำงานตรวจสอบดำเนินการตามสัญญาดำเนินกิจการดาวเทียมสื่อสารภายในประเทศ
วันพฤหัสบดีที่ 9 กันยายน 2564
นายกฯ ลงนามแต่งตั้งคณะทํางานตรวจสอบดําเนินการตามสัญญาดําเนินกิจการดาวเทียมสื่อสารภายในประเทศ
นายกฯ ลงนามแต่งตั้งคณะทํางานตรวจสอบดําเนินการตามสัญญาดําเนินกิจการดาวเทียมสื่อสารภายในประเทศ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี ลงนามคําสั่งแต่งตั้งคณะกรรมการตรวจสอบการดําเนินการตามสัญญาดําเนินกิจการดาวเทียมสื่อสารภายในประเทศ โดยมี นายวิษณุ เครืองาม รองนายกรัฐมนตรี เป็นที่ปรึกษา พลเอกวิทวัส รชตะนันทน์ อดีตประธานผู้ตรวจการแผ่นดิน เป็นประธานกรรมการ นายมงคลชัย สมอุดร รองปลัดสํานักนายกรัฐมนตรี เป็นกรรมการและเลขานุการ
คณะกรรมการ ฯ มีอํานาจในการตรวจสอบข้อเท็จจริง ความเป็นมา และการดําเนินการต่าง ๆ ตามสัญญาดําเนินกิจการดาวเทียมสื่อสารภายในประเทศ ระหว่างกระทรวงคมนาคม และบริษัท ชินวัตรคอมพิวเตอร์ แอนด์ คอมมิวนิเคชั่นส์ จํากัด รวมถึงนิติสัมพันธ์อื่นที่เกี่ยวเนื่องกับสัญญาดังกล่าวในสมัยรัฐบาลต่าง ๆ ตั้งแต่เริ่มแรกจนถึงปัจจุบัน การปฏิบัติหรือละเว้นการปฏิบัติตามคําพิพากษาศาลฎีกาแผนกคดีอาญาของผู้ดํารงตําแหน่งทางการเมืองและข้อเสนอแนะของคณะกรรมการ ป.ป.ช. ที่เสนอมายังคณะรัฐมนตรีในเรื่องนี้ ตลอดจนให้คําแนะนําแก่กระทรวงดิจิทัลเพื่อเศรษฐกิจและสังคม ในการเจรจาและดําเนินการในเรื่องดังกล่าว และการดําเนินการตามมติคณะรัฐมนตรีเมื่อวันที่ 7 กันยายน 2564 การหาผู้ต้องรับผิดชอบในความเสียหายที่รัฐและประชาชนได้รับ และการแก้ไขปัญหาการดําเนินการภายหลังสัญญาสิ้นสุดโดยกําหนดกรอบในการเจรจาระหว่างคู่สัญญาให้ได้ข้อยุติที่เป็นธรรมและเกิดประโยชน์สูงสุด โดยให้รับฟังข้อคิดเห็นและข้อเสนอแนะจากบุคคลภายนอกได้ ทั้งนี้ ยังให้ประธานกรรมการรายงานผลการตรวจสอบ พร้อมกับข้อเสนอแนะหรือแนวทางการแก้ปัญหาที่จะเป็นประโยชน์แก่ประเทศชาติต่อนายกรัฐมนนตรีเป็นระยะ ๆ ด้วย
โฆษกประจําสํานักนายกรัฐมนตรี ยังเปิดเผยว่า เพื่อให้การตรวจสอบการดําเนินการต่าง ๆ ตามสัญญา และการเตรียมความพร้อมของภาครัฐเมื่อสิ้นสุดสัญญา ซึ่งสัญญาดําเนินกิจการดาวเทียมสื่อสารภายในประเทศระหว่างกระทรวงคมนาคม และบริษัท ชินวัตรคอมพิวเตอร์ แอนด์ คอมมิวนิเคชั่นส์ จํากัด ซึ่งมีระยะเวลาดําเนินการ 30 ปี ตั้งแต่วันที่ลงนาม คือ 11 กันยายน 2534 จะสิ้นสุดภายในวันที่ 10 กันยายน 2564 นี้ เพื่อให้เป็นไปตามกฎหมายและระเบียบที่เกี่ยวข้อง ให้เกิดประโยชน์สูงสุดแก่ประเทศชาติและประชาชน ในการรักษาไว้ซึ่งคลื่นความถี่และสิทธิในการเข้าใช้วงโคจรดาวเทียมอันเป็นสมบัติของชาติด้วย
....................................
รัฐบาลไทย-ข่าวทำเนียบรัฐบาล-รมว.วธ. เป็นประธานการประชุมคณะกรรมการพิจารณากลั่นกรองคำขอจัดตั้งวัดคาทอลิก ครั้งที่ ๑/๒๕๖๔
วันพุธที่ 15 กันยายน 2564
รมว.วธ. เป็นประธานการประชุมคณะกรรมการพิจารณากลั่นกรองคําขอจัดตั้งวัดคาทอลิก ครั้งที่ ๑/๒๕๖๔
การประชุมคณะกรรมการพิจารณากลั่นกรองคําขอจัดตั้งวัดคาทอลิก ครั้งที่ ๑/๒๕๖๔ (ประชุมทางไกลผ่านระบบ Zoom Meeting)
วันที่ ๑๕ กันยายน ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะกรรมการพิจารณากลั่นกรองคําขอจัดตั้งวัดคาทอลิก ครั้งที่ ๑/๒๕๖๔ (ประชุมทางไกลผ่านระบบ Zoom Meeting) โดยมีนางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา นายสมศักดิ์ สีสวัสดิ์ตระกูล ผู้ทรงคุณวุฒิ มงซินญอร์ ดร.วิษณุ ธัญญอนันต์ รองเลขาธิการสภาประมุขบาทหลวง โรมันคาทอลิกแห่งประเทศไทย ผู้แทนกระทรวงมหาดไทย กระทรวงการต่างประเทศ สภาความมั่นคงแห่งชาติ หน่วยงานที่เกี่ยวข้อง คณะกรรมการฯ ผู้ทรงคุณวุฒิ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ไฟเขียว!! ตรวจ ATK พบผลบวก รับการรักษาได้ทันที
วันพุธที่ 28 กรกฎาคม 2564
ไฟเขียว!! ตรวจ ATK พบผลบวก รับการรักษาได้ทันที
....
กรมการแพทย์ ยืนยันประชาชนกลุ่มเสี่ยงที่ได้รับการตรวจโควิดด้วย Antigen test kit แล้วพบผลบวก หากไม่มีอาการหรือมีอาการเล็กน้อย สามารถรับการรักษาแบบการกักตัวที่บ้าน (Home Isolation) รับยาได้ทันที
.
กรณีผู้ป่วยที่มีอาการรุนแรง จําเป็นต้องเข้ารับการรักษาโดยการกักตัวในชุมชน (Community Isolation) หรือโรงพยาบาล สามารถดําเนินการรับเข้าได้ทันที พร้อมกับตรวจ RT-PCR ควบคู่ เพื่อยืนยันผลอีกครั้ง
.
การปรับเปลี่ยนแนวทางดังกล่าว เพื่อลดขั้นตอนให้ผู้ป่วยโควิดสามารถเข้าถึงการรักษาได้รวดเร็ว ลดการเจ็บป่วยที่รุนแรง และลดการเสียชีวิต
.
ย้ํา หากตรวจ ATK แล้วผลเป็นบวก รีบติดต่อสายด่วน สปสช. 1330/ กรมการแพทย์ 1668 หรือไลน์ @1668.reg นะครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มุ่งส่งเสริมยานยนต์ไฟฟ้า สร้างไทยเป็นศูนย์กลางการผลิตรถยนต์และรถจักรยานยนต์ไฟฟ้าของภูมิภาคอาเซียน มั่นใจมาตรการลดภาษีสรรพสามิตหนุนการลงทุนไทยรถยนต์ไฟฟ้าเพิ่ม
วันศุกร์ที่ 25 มีนาคม 2565
โฆษกรัฐบาลเผย นายกฯ มุ่งส่งเสริมยานยนต์ไฟฟ้า สร้างไทยเป็นศูนย์กลางการผลิตรถยนต์และรถจักรยานยนต์ไฟฟ้าของภูมิภาคอาเซียน มั่นใจมาตรการลดภาษีสรรพสามิตหนุนการลงทุนไทยรถยนต์ไฟฟ้าเพิ่ม
โฆษกรัฐบาลเผย นายกฯ มุ่งส่งเสริมยานยนต์ไฟฟ้า สร้าง “ไทย” เป็นศูนย์กลางการผลิตรถยนต์และรถจักรยานยนต์ไฟฟ้าของภูมิภาคอาเซียน มั่นใจมาตรการลดภาษีสรรพสามิตหนุนการลงทุนไทยรถยนต์ไฟฟ้าเพิ่มมากขึ้น ขณะที่ประชาชนและค่ายรถให้ความสนใจ/จัดแสดงบูธยานยนต์ไฟฟ้าในงาน
วันที่ 25 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้มีบัญชาให้ทีมโฆษกประจําสํานักนายกฯ สํารวจการจัดงานมอเตอร์โชว์ หรืองานบางกอก อินเตอร์ เนชั่นแนล มอเตอร์โชว์ 2022 ครั้งที่ 43 (Motor Show 2022) ณ เมืองทองธานี เพื่อติดตามความคืบหน้ามาตรการส่งเสริมการใช้ยานยนต์ไฟฟ้า ภายหลัง ครม.เห็นชอบในมาตรการส่งเสริมการใช้รถอีวี ซึ่งจากการสํารวจภายในงานพบว่าประชาชนให้ความสนใจเข้าร่วมชมนวัตกรรมยานยนต์เป็นจํานวนมาก ภายใต้การปฏิบัติตามมาตรการสาธารณสุขอย่างเคร่งครัด ซึ่งมีประชาชนให้ความสนใจกับบูธยานยนต์ไฟฟ้าเป็นพิเศษ ซึ่งรัฐบาลจะใช้งบประมาณอุดหนุนเงินส่วนลดตั้งแต่ 70,000-150,000 บาท กับค่ายรถยนต์ที่เข้าร่วมโครงการ เพื่อไปทําโปรโมชั่นส่วนลดให้ประชาชน ทั้งนี้ กรมสรรพสามิตได้เตรียมงบประมาณในการอุดหนุนไว้แล้ว จํานวน 3,000 ล้านบาท หากมีความต้องการมากกว่านั้น จะมีการพิจารณาขอขยายกรอบงบประมาณอีกครั้ง ทั้งนี้ กรมสรรพสามิตพร้อมที่จะหารือกับทุกค่ายรถยนต์เพื่อพิจารณาโครงสร้างราคา จากนั้นก็สามารถจําหน่ายรถยนต์ในราคาที่ได้รับส่วนลดที่ได้รับการอนุมัติจากกรมสรรพสามิตได้เลย เชื่อว่ามาตรการนี้จะมีส่วนช่วยส่งเสริมการลงทุนรถยนต์ไฟฟ้าในประเทศเพิ่มมากขึ้น
ทั้งนี้ ข้อมูลจากงานมอเตอร์โชว์ 2022 ที่กําลังจัดอยู่ขณะนี้ ตั้งแต่ 22 มีนาคม - 3 เมษายน 2565 ณ เมืองทองธานี ปรากฏมีสองค่ายรถยนต์เข้าร่วมมาตรการส่งเสริมใช้ยานยนต์ไฟฟ้าของรัฐบาล ได้แก่ ค่ายเกรท วอล มอเตอร์ มีรถยนต์ไฟฟ้าพร้อมจําหน่าย จํานวน 1,500 คัน และค่ายเอ็มจี มีรถยนต์ไฟฟ้าพร้อมจําหน่าย จํานวน 500 คัน รวมทั้งหมด จํานวน 2,000 คัน รวมทั้ง ยังมีค่ายรถอื่น ๆ ที่แสดงความสนใจเข้าร่วมมาตรการอีก 8-9 ค่าย เช่น ค่ายจากยุโรป เบนซ์ บีเอ็มดับเบิลยู และค่ายจากญี่ปุ่น โตโยต้า ฮอนด้า มิตซูบิชิ นิสสัน รวมถึงจากจีน ฟ็อกซ์คอนน์ เนต้า เป็นต้น ซึ่งภายในงาน ยังเน้นการปฏิบัติตามมาตรการความปลอดภัยด้านสาธารณสุขอย่างเคร่งครัด
“รัฐบาลมีนโยบายในการส่งเสริมสนับสนุนยานยนต์ไฟฟ้าของประเทศไทยและการลดการปล่อยก๊าซคาร์บอนไดออกไซด์ CO2 เพื่อให้ประเทศไทยเป็นศูนย์กลางการผลิตรถยนต์และรถจักรยานยนต์ไฟฟ้าของภูมิภาคอาเซียน และลดผลกระทบด้านสิ่งแวดล้อม มุ่งสู่ความเป็นผู้นําในอุตสาหกรรมยานยนต์ ซึ่งอุตสาหกรรมยานยนต์ไฟฟ้าด้วยพลังงานสะอาดและเทคโนโลยีที่ทันสมัยจะตอกย้ําความเป็น Detroit of Asia ของไทย และถือเป็นการเดินหน้าตามแผนยุทธศาสตร์ชาติเพื่อสร้างรายได้และเพิ่มขีดความสามารถในการแข่งขันของประเทศ” นายธนกร กล่าว
รัฐบาลไทย-ข่าวทำเนียบรัฐบาล-เริ่มแล้ว! เปิดลงทะเบียนรับบัณฑิตจบใหม่ - ปชช. ร่วม “โครงการมหาวิทยาลัยสู่ตำบล U2T for BCG” ครอบคลุม 77 จังหวัดทั่วประเทศ
วันจันทร์ที่ 20 มิถุนายน 2565
เริ่มแล้ว! เปิดลงทะเบียนรับบัณฑิตจบใหม่ - ปชช. ร่วม “โครงการมหาวิทยาลัยสู่ตําบล U2T for BCG” ครอบคลุม 77 จังหวัดทั่วประเทศ
.....
กระทรวงการอุดมศึกษา วิทยาศาสตร์ วิจัยและนวัตกรรม (อว.) เดินหน้าโครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG (U2T for BCG and Regional Development)” หรือโครงการ "มหาวิทยาลัยสู่ตําบล U2T for BCG"
.
เปิดรับบัณฑิตจบใหม่และประชาชนในพื้นที่ กว่า 68,350 คน ในพื้นที่ 7,435 ตําบล ครอบคลุม 77 จังหวัดทั่วประเทศ ที่ต้องการจะเข้ามาร่วมงานเป็นทีม อว. ทํางานร่วมกับมหาวิทยาลัย ภาคประชาสังคม หน่วยงานในพื้นที่ และภาคส่วนต่าง ๆ ที่เกี่ยวข้อง ขับเคลื่อนโครงการ U2T for BCG เพื่อยกระดับเศรษฐกิจฐานรากเป็นรายตําบลทั่วประเทศ
.
บัณฑิตและประชาชนในพื้นที่ที่ต้องการร่วมโครงการ U2T for BCG สามารถลงทะเบียนผ่านเว็บไซต์ http://u2t.ac.th ได้ตั้งแต่บัดนี้เป็นต้นไป หรือจนกว่าจะครบจํานวนตามที่กําหนด โดยมีระยะเวลาทํางาน 3 เดือน เริ่มตั้งแต่ 1 ก.ค. – 30 ก.ย. 65 สอบถามเพิ่มเติม โทร. 1313
.
โครงการนี้ถือเป็นวาระสําคัญของประเทศไทยที่จะเชื่อมโยงไปถึงการประชุมเอเปค ที่ไทยจะเป็นเจ้าภาพในเดือน พ.ย. นี้ ซึ่งไทยจะนําเสนอผลงาน U2T for BCG จัดแสดงให้กับผู้นําแต่ละประเทศได้เห็นถึงโมเดลทางเศรษฐกิจใหม่ของไทยที่ขับเคลื่อนด้วย BCG และจะเป็นโมเดลต้นแบบให้แต่ละประเทศสามารถนําไปปรับใช้กับเศรษฐกิจของแต่ละประเทศนั้น ๆ
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พิธีถวายสัตย์ปฏิญาณของตุลาการศาลทหารกรุงเทพ ประจำปี ๒๕๖๕
วันจันทร์ที่ 25 เมษายน 2565
พิธีถวายสัตย์ปฏิญาณของตุลาการศาลทหารกรุงเทพ ประจําปี ๒๕๖๕
ในวันศุกร์ที่ ๒๒ เมษายน ๒๕๖๕ เวลา ๑๓๓๐ ณ ห้องพินิตประชานาถ ในศาลาว่าการกลาโหม
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้ได้รับมอบพระราชอํานาจในการแต่งตั้งและถอดถอนตุลาการศาลทหารกรุงเทพ ได้เป็นสักขีพยานในพิธีถวายสัตย์ปฏิญาณของตุลาการศาลทหารกรุงเทพ ประจําปี ๒๕๖๕ ในวันศุกร์ที่ ๒๒ เมษายน ๒๕๖๕ เวลา ๑๓.๓๐ นาฬิกา ณ ห้องพินิตประชานาถ ในศาลาว่าการกลาโหม โดยมีรัฐมนตรีช่วยว่าการกระทรวงกลาโหม เลขานุการรัฐมนตรีว่าการกระทรวงกลาโหม ปลัดกระทรวงกลาโหม รองปลัดกระทรวงกลาโหม ผู้บัญชาการทหารสูงสุด และผู้บัญชาการเหล่าทัพ เข้าร่วมพิธี
ในการนี้ พลเอก ประชาพัฒน์ วัจนะรัตน์ เจ้ากรมพระธรรมนูญ เป็นผู้กราบบังคมทูลขอนําตุลาการศาลทหารกรุงเทพเข้าถวายสัตย์ปฏิญาณ โดยมี พลตรี สรรเพชญ พิเนตรบูรณะ ผู้ช่วยผู้อํานวยการสํานักนโยบายและแผนกลาโหม ในฐานะตุลาการศาลทหารอาวุโสเป็นผู้นําตุลาการศาลทหาร กล่าวคําถวายสัตย์ปฏิญาณ ต่อพระบรมฉายาลักษณ์พระบาทสมเด็จพระเจ้าอยู่หัว ก่อนเข้ารับหน้าที่ตุลาการศาลทหารกรุงเทพ ตามรัฐธรรมนูญแห่งราชอาณาจักรไทย
รัฐบาลไทย-ข่าวทำเนียบรัฐบาล-ไอแบงก์ ห่วงใยเหตุการณ์น้ำท่วมฉับพลันภาคใต้ เร่งออกมาตรการช่วยเหลือลูกค้าผู้ประสบภัย
วันอังคารที่ 1 มีนาคม 2565
ไอแบงก์ ห่วงใยเหตุการณ์น้ําท่วมฉับพลันภาคใต้ เร่งออกมาตรการช่วยเหลือลูกค้าผู้ประสบภัย
ไอแบงก์ออกมาตรการช่วยเหลือลูกค้าสินเชื่อของธนาคารที่ได้รับผลกระทบทั้งตรงและอ้อมจากภัยพิบัติอุทกภัยในพื้นที่ภาคใต้ล่าสุดนี้ โดยให้ความช่วยเหลือด้วยการพักชําระหนี้เงินต้น ชําระเฉพาะกําไร นานสูงสุด 6 เดือน และยกเว้นค่าชดเชยผิดนัด
ธนาคารอิสลามแห่งประเทศไทย (ไอแบงก์) ออกมาตรการให้ความช่วยเหลือลูกค้าสินเชื่อของธนาคารที่ได้รับผลกระทบทั้งทางตรงและทางอ้อมจากภัยพิบัติอุทกภัยในพื้นที่ภาคใต้ล่าสุดนี้ โดยให้ความช่วยเหลือด้วยการพักชําระหนี้เงินต้น ชําระเฉพาะกําไร นานสูงสุด 6 เดือน และยกเว้นค่าชดเชยผิดนัด เพื่อบรรเทาความเดือดร้อนทางการเงินให้ลูกค้า
มาตรการช่วยเหลือลูกค้าที่ได้รับผลกระทบจากอุทกภัยครั้งนี้ เพื่อช่วยเหลือลูกค้าสินเชื่อของธนาคารที่ประสบภัยอุทกภัย ในพื้นที่ประสบภัยตามประกาศส่วนราชการ โดยให้ความช่วยเหลือครอบคลุมความช่วยเหลือทั้งลูกค้าบุคคลที่มีสินเชื่ออุปโภคบริโภคทั้งแบบมีหลักประกันและไม่มีหลักประกัน และลูกค้าธุรกิจที่มีสินเชื่อประเภทมีกําหนดระยะเวลา (Term Financing) ที่ได้รับผลกระทบทางตรง เช่น ที่อยู่อาศัยหรือสถานประกอบการได้รับความเสียหาย หรือลูกค้าที่ได้รับผลกระทบทางอ้อม เช่น ธุรกิจหรือคู่ค้าได้รับความเสียหายจากอุทกภัยและส่งผลต่อธุรกิจหรือการดํารงชีพของลูกค้า โดยธนาคารจะพิจารณาพักชําระหนี้เงินต้นไม่เกิน 6 เดือน ให้ชําระเฉพาะกําไรตามอัตราที่กําหนดในสัญญาปัจจุบัน สามารถขยายระยะเวลาสัญญาออกไปไม่เกินระยะเวลาที่พักชําระ และยกเว้นค่าชดเชยผิดนัด (Late Charge) ที่เกิดขึ้นทั้งจํานวนจนถึงวันที่อนุมัติเข้าร่วมมาตรการ
ลูกค้าที่สนใจเข้าร่วมมาตรการดังกล่าว สามารถติดต่อสอบถามและยื่นคําขอเข้าร่วมมาตรการได้ที่ เจ้าหน้าที่สินเชื่อของไอแบงก์ ทุกสาขา ตั้งแต่วันที่ 1 มีนาคม ถึง 31 ธันวาคม 2565 หรือสอบถามข้อมูลเพิ่มเติมได้ที่ iBank Call Center 1302
วิธีตรวจสอบพื้นที่ประสบอุทกภัย ปี 2564 ตามประกาศราชการ
1. เข้าสู่เว็บไซต์ http://portal.disaster.go.th/portal/public/index.do
2. เลือกจังหวัดที่ต้องการค้นหา
3. เลือกประเภทภัย เลือก อุทกภัย
4. เลือกสถานะ เลือก ประกาศเขตพื้นที่ประสบสาธารณภัย
5. กดค้นหา
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-กสร. มุ่งขจัดปัญหาการค้ามนุษย์อย่างมีประสิทธิภาพ เพิ่มศักยภาพพนักงานตรวจแรงงาน
วันพฤหัสบดีที่ 22 กรกฎาคม 2564
กสร. มุ่งขจัดปัญหาการค้ามนุษย์อย่างมีประสิทธิภาพ เพิ่มศักยภาพพนักงานตรวจแรงงาน
กรมสวัสดิการและคุ้มครองแรงงานเพิ่มศักยภาพพนักงานตรวจแรงงานในการคัดแยกผู้เสียหายจากการค้ามนุษย์และการบังคับใช้แรงงาน เพื่อยกระดับพนักงานตรวจแรงงานให้มีศักยภาพในการขจัดปัญหาการค้ามนุษย์ด้านแรงงานอย่างมีประสิทธิภาพ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดโครงการเพิ่มศักยภาพพนักงานตรวจแรงงานในการคัดแยกผู้เสียหายจากการค้ามนุษย์และการบังคับใช้แรงงานว่า กระทรวงการต่างประเทศสหรัฐอเมริกาได้เผยแพร่รายงานสถานการณ์การค้ามนุษย์ ประจําปี 2564 โดยจัดให้ประเทศไทยอยู่ในระดับเทียร์ 2 ซึ่งต้องจับตามอง (Tier 2 Watch List) โดยให้เหตุผลว่าประเทศไทยมิได้ปฏิบัติตามมาตรฐานขั้นต่ําในการขจัดการค้ามนุษย์อย่างเต็มที่ เจ้าหน้าที่ขาดความเข้าใจในเรื่องการค้ามนุษย์ด้านแรงงาน และขาดขั้นตอนที่เป็นมาตรฐานสําหรับพนักงานตรวจแรงงานในการส่งต่อกรณีการค้ามนุษย์ไปยังหน่วยงานบังคับใช้กฎหมาย กระทรวงแรงงานภายใต้การกํากับดูแลของ พลเอก ประวิตร วงษ์สุวรรณ รองนายกรัฐมนตรี ที่ดูแลในเรื่องการป้องกันและแก้ไขปัญหาการค้ามนุษย์โดยตรง และนายสุชาติ ชมกลิ่น รัฐมนตรีว่าการกระทรวงแรงงาน ต่างมีความมุ่งมั่นที่จะแก้ไขปัญหาและมีความต้องการที่จะพัฒนากระบวนการทํางานเพื่อขจัดปัญหาการค้ามนุษย์ในทุกมิติอย่างต่อเนื่อง จึงได้มอบหมายให้กรมสวัสดิการและคุ้มครองแรงงาน ในฐานะหน่วยงานที่มีภารกิจหลักในการคุ้มครองแรงงาน จัดโครงการเพิ่มศักยภาพพนักงานตรวจแรงงานในการคัดแยกผู้เสียหายจากการค้ามนุษย์และการบังคับใช้แรงงาน เพื่อเสริมสร้างประสิทธิภาพการตรวจแรงงานให้พนักงานตรวจแรงงานมีความรู้ความเข้าใจในสาระสําคัญของกฎหมาย และการบังคับใช้กฎหมายคุ้มครองแรงงาน สามารถวิเคราะห์ลักษณะความผิดที่เกี่ยวข้องเชื่อมโยงกับความผิดฐานค้ามนุษย์ด้านแรงงาน การใช้แรงงานเด็ก และการบังคับใช้แรงงานหรือบริการ จนนําไปสู่การคัดแยกผู้เสียหายจากการค้ามนุษย์ด้านแรงงานสามารถประสานงานและส่งต่อกรณีที่อาจเป็นกรณีการค้ามนุษย์ด้านแรงงานไปยังทีมสหวิชาชีพและหน่วยงานบังคับใช้กฎหมาย เพื่อให้ความช่วยเหลือแก่ผู้เสียหายได้อย่างมีประสิทธิภาพ
อธิบดี กสร. กล่าวเพิ่มเติมว่า จากสถานการณ์การแพร่ระบาดของโรคติดเชื้อไวรัสโคโรนา 2019 กรมจึงได้ดําเนินการจัดฝึกอบรมในรูปแบบออนไลน์ผ่านวีดิทัศน์ทางไกล (Cat Conference) โดยมีผู้เข้ารับการฝึกอบรมประกอบด้วยพนักงานตรวจแรงงานจากหน่วยงานในสังกัดทั้งส่วนกลางและส่วนภูมิภาค จํานวน 100 คน โดยมุ่งหวังยกระดับสถานการณ์การค้ามนุษย์ในประเทศไทยให้ดีขึ้นได้ต่อไป
รัฐบาลไทย-ข่าวทำเนียบรัฐบาล-รฟม. เปิดซองข้อเสนอซองที่ 1 (ด้านคุณสมบัติ) โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
วันจันทร์ที่ 1 สิงหาคม 2565
รฟม. เปิดซองข้อเสนอซองที่ 1 (ด้านคุณสมบัติ) โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
.....
วันนี้ (1 สิงหาคม 2565) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม คณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) และเอกชนผู้ยื่นข้อเสนอ ประกอบด้วย บริษัท ทางด่วนและรถไฟฟ้ากรุงเทพ จํากัด (มหาชน) และ ITD Group พร้อมทั้งผู้สังเกตการณ์ตามข้อตกลงคุณธรรม ได้เข้าร่วมในการเปิดซองข้อเสนอการร่วมลงทุนโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) ซองที่ 1 ข้อเสนอด้านคุณสมบัติ ทั้งนี้ รฟม. และคณะกรรมการคัดเลือกฯ จะพิจารณาข้อเสนอและดําเนินการตามขั้นตอนในพระราชบัญญัติการร่วมลงทุนระหว่างรัฐและเอกชน พ.ศ. 2562 โดยเคร่งครัดต่อไป
โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานครทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรม แห่งประเทศไทย - มีนบุรี (สุวินทวงศ์)) ระยะทาง 22.5 กิโลเมตร จํานวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จํานวน 11 สถานี (สถานีใต้ดินตลอดสาย)
รัฐบาลไทย-ข่าวทำเนียบรัฐบาล-กรมเจ้าท่า ขานรับนโยบายรัฐบาลและกระทรวงคมนาคม ออกประกาศการปฏิบัติตามมาตรการควบคุมการแพร่ระบาดของโรคติดเชื้อไวรัส COVID-19 เพิ่มเติมครั้งที่ 10
วันพฤหัสบดีที่ 4 พฤศจิกายน 2564
กรมเจ้าท่า ขานรับนโยบายรัฐบาลและกระทรวงคมนาคม ออกประกาศการปฏิบัติตามมาตรการควบคุมการแพร่ระบาดของโรคติดเชื้อไวรัส COVID-19 เพิ่มเติมครั้งที่ 10
ภายใต้พระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 36) ลงวันที่ 21 ตุลาคม 2564
กรมเจ้าท่า กระทรวงคมนาคม ออกประกาศกรมเจ้าท่าที่ 233/2564 เรื่อง การปฏิบัติตามมาตรการควบคุมการแพร่ระบาดของโรคติดเชื้อไวรัส COVID-19 เพิ่มเติมครั้งที่ 10 ภายใต้พระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 36) ลงวันที่ 21 ตุลาคม 2564 เนื่องจากปัจจุบันประเทศไทยมีแนวโน้มของสถานการณ์คลี่คลายไปในทางที่ดีขึ้นผู้ติดเชื้อรายใหม่มีจํานวนในระดับคงที่ต่อเนื่องกันเป็นระยะเวลาหนึ่งและได้รับการรักษาจนหายเป็นปกติเพิ่มจํานวนมากขึ้น ซึ่งรัฐบาลได้ดําเนินการจัดหาวัคซีนและขับเคลื่อนแผนการให้บริการฉีดวัคซีนป้องกันโรคให้แก่ประชาชนในภาคส่วนต่าง ๆ รัฐบาลได้เตรียมความพร้อมโดยประสานความร่วมมือกับประเทศต้นทางและบูรณาการการทํางานของพนักงานเจ้าหน้าที่และผู้ปฏิบัติงานทุกภาคส่วน ในการกําหนดมาตรการรองรับเพื่อให้การปฏิบัติตามมาตรการต่าง ๆ ภายใต้ประกาศสถานการณ์ฉุกเฉินเป็นไปอย่างต่อเนื่องและควบคู่กับมาตรการทางด้านสาธารณสุขเพื่อป้องกันการแพร่ระบาดให้ประชาชนมีความปลอดภัย รวมทั้งสร้างความมั่นใจแก่นักท่องเที่ยวต่างชาติและประชาชนอันจะส่งผลให้การขับเคลื่อนทางเศรษฐกิจและสังคมสามารถดําเนินการควบคู่กับมาตรการด้านสาธารณสุขได้อย่างมีประสิทธิภาพ ดังที่เริ่มปฏิบัติกันในประเทศต่าง ๆ ที่มีสถานการณ์คล้ายคลึงกัน
อธิบดีกรมเจ้าท่า ได้สั่งการให้ออกประกาศกําหนดแนวปฏิบัติให้เจ้าของหรือผู้ครอบครองเรือ ผู้ประกอบการเดินเรือ ผู้ประกอบการท่าเรือ นายเรือ ผู้ควบคุมเรือ คนประจําเรือ และผู้โดยสาร เพื่อปฏิบัติตามมาตรการควบคุมการแพร่ระบาดของโรคติดเชื้อไวรัส COVID-19 เพิ่มเติมในเขตพื้นที่ควบคุมสูงสุดและเข้มงวด รวม 22 จังหวัด ดังนี้ “เรือโดยสารที่ให้บริการ” สามารถบรรทุกผู้โดยสารได้ตามจํานวนที่กําหนดไว้ในใบอนุญาตใช้เรือตามกฎหมายว่าด้วยการเดินเรือในน่านน้ําไทยและต้องปฏิบัติตามมาตรการด้านสาธารณสุขที่กําหนดและสอดคล้องกับความเหมาะสมของยานพาหนะและสภาพการเดินทาง สําหรับ “เรือบรรทุกคนโดยสาร เรือภัตตาคาร” ที่จําหน่ายอาหารหรือเครื่องดื่มในเรือ สามารถเปิดให้บริการในเรือได้โดยให้หลีกเลี่ยงการใช้เรือปรับอากาศและเรือที่เป็นระบบปิด กรณีมีความจําเป็นต้องใช้เรือปรับอากาศหรือ เรือระบบปิดต้องจัดให้มีระบบระบายอากาศที่เหมาะสม มีระบบและวิธีการป้องกันการแพร่กระจายของเชื้อโรค และต้องทําความสะอาดและฆ่าเชื้อที่เครื่องปรับอากาศ ประตูทางเข้าออก ที่นั่ง และพื้นที่ภายในเรืออย่างสม่ําเสมอ ปฏิบัติตามประกาศของจังหวัดและคณะกรรมการควบคุมโรคติดต่อจังหวัดกําหนด โดยผู้ประกอบการเรือ เจ้าของเรือ นายเรือ ผู้ควบคุมเรือ งดให้บริการในช่วงเวลา ตั้งแต่ 23.00 น. - 03.00 น. และปฏิบัติตามมาตรการด้านสาธารณสุขที่ทางราชการกําหนดอย่างเคร่งครัด
ทั้งนี้ ให้เจ้าของหรือผู้ครอบครองเรือ ผู้ประกอบการเดินเรือ ผู้ประกอบการท่าเรือ นายเรือ ผู้ควบคุมเรือ และคนประจําเรือ ต้องมีมาตรการคัดกรอง การจัดระเบียบผู้เข้าใช้บริการ ตามคําแนะนําและมาตรการที่ทางราชการกําหนด ตั้งแต่วันที่ 1 พฤศจิกายน พ.ศ. 2564 เป็นต้นไป จนกว่าจะมีประกาศเปลี่ยนแปลง หากประชาชนพบเห็นความไม่ปลอดภัยทางน้ํา สามารถติดต่อได้ที่ 1199 สายด่วนกรมเจ้าท่า ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” แสดงความเสียใจต่อครอบครัวเจ้าหน้าที่ตำรวจชุดปฏิบัติการจู่โจม-ชุดลาดตระเวน ที่เสียชีวิตและบาดเจ็บจากกรณีคนร้ายลอบวางระเบิดพื้นที่ อ.บันนังสตา จ.ยะลา
วันพฤหัสบดีที่ 31 มีนาคม 2565
โฆษกรัฐบาลเผย “นายกฯ” แสดงความเสียใจต่อครอบครัวเจ้าหน้าที่ตํารวจชุดปฏิบัติการจู่โจม-ชุดลาดตระเวน ที่เสียชีวิตและบาดเจ็บจากกรณีคนร้ายลอบวางระเบิดพื้นที่ อ.บันนังสตา จ.ยะลา
โฆษกรัฐบาลเผย “นายกฯ” แสดงความเสียใจต่อครอบครัวเจ้าหน้าที่ตํารวจชุดปฏิบัติการจู่โจม-ชุดลาดตระเวน ที่เสียชีวิตและบาดเจ็บจากกรณีคนร้ายลอบวางระเบิดพื้นที่ อ.บันนังสตา จ.ยะลา กําชับไล่ล่าคนร้ายมาลงโทษ เพิ่มมาตรการดูแลความปลอดภัยประชาชน
วันที่ 31 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานกรณีขณะที่ชุดปฏิบัติการจู่โจม 1 พร้อมกําลังชุดลาดตระเวน ได้รับมอบหมายให้ปฏิบัติหน้าที่ส่งหมายเรียกพยานคดีจราจร พื้นที่ ต.บาเจาะ อ.บันนังสตา จ.ยะลา โดยใช้รถยนต์เช่าทางราชการเลขทะเบียน กง 5150 กรุงเทพมหานคร เมื่อมาถึงที่เกิดเหตุบริเวณถนนบาเจาะ-เขื่อนบางลาง หมู่ที่ 4 ต.บาเจาะ อ.บันนังสตา จ.ยะลา เวลาประมาณ 10.10 น. วานนี้ (30 มี.ค. 65) ได้เกิดเหตุระเบิดขึ้นเป็นเหตุให้กําลังพลเสียชีวิต 1 นาย ได้รับบาดเจ็บจํานวน 3 นาย โดยนายกรัฐมนตรีแสดงความเสียใจอย่างยิ่งต่อครอบครัวของกําลังพลที่เสียชีวิตและบาดเจ็บจากกรณีดังกล่าว พร้อมกําชับไปยังฝ่ายความมั่นคงในพื้นที่และทุกหน่วยที่เกี่ยวข้องให้ลงพื้นที่หาข่าว เก็บรวบรวมพยานหลักฐาน และปฏิบัติการเชิงรุก เพื่อติดตามบังคับใช้กฎหมายกับกลุ่มผู้ก่อเหตุให้ถึงที่สุด พร้อมทั้งเพิ่มความระมัดระวังในการปฏิบัติงานโดยไม่ประมาท เพิ่มมาตรการดูแลความปลอดภัยประชาชนในพื้นที่ และสั่งการให้ต้นสังกัดช่วยเหลือดูแลการรักษาพยาบาลผู้ได้รับบาดเจ็บอย่างเต็มกําลัง และให้การสนับสนุนช่วยเหลือครอบครัวกําลังพลที่เสียชีวิตในการประกอบพิธีทางศาสนาอย่างสมเกียรติ ตามระเบียบของทางราชการ
“ขอให้พี่น้องประชาชนอย่าตื่นตระหนก ใช้ชีวิตตามปกติ และให้ความร่วมมือแจ้งเบาะแสกับเจ้าหน้าที่ ทั้งนี้ สถานการณ์ความไม่สงบในพื้นที่จังหวัดชายแดนภาคใต้เริ่มดีขึ้น จะเห็นได้ว่าจํานวนเหตุการณ์ความรุนแรงลดลงอย่างต่อเนื่อง โดยรัฐบาลกําลังพัฒนาและยกระดับรายได้และคุณภาพชีวิตของประชาชนในพื้นที่อย่างเป็นรูปธรรม เพื่อสร้างสภาพแวดล้อมความปลอดภัยของพื้นที่ 3 จังหวัดชายแดนใต้ในภาพรวม” นายธนกร กล่าว
---------------------